
Ի պատասխան Ձեր՝ 2026 թվականի հոկտեմբերի 5-ի թիվ ԱԱ/04/31549-2026 գրության՝ հայտնում ենք, որ Արդարադատության նախարարությունն ուսումնասիրել է ««Հայաստանի Հանրապետության առողջապահական և աշխատանքի տեսչական մարմինը «Զվարթնոց» միջազգային օդանավակայանի պետական սահմանի անցման կետում ժամանակավորապես տեղակայելու մասին» Կառավարության որոշման նախագիծը, (այսուհետ՝ Նախագիծ), որի վերաբերյալ ներկայացվում են հետևյալ դիտարկումներն ու առաջարկությունները.
1. Նախագծի նախաբանում որպես ենթաօրենսդրական նորմատիվ իրավական ակտի ընդունման իրավական հիմք վկայակոչված՝ «Պետական սահմանի մասին» օրենքի 14-րդ հոդվածի 6-րդ մասից զատ առաջարկվում է վկայակոչել նաև նույն օրենքի 5-րդ մասը (առանձին դեպքերում օրենքով նախատեսված սահմանային այլ վերահսկողություն կամ հսկողություն իրականացնելու նպատակով Հայաստանի Հանրապետության կառավարության որոշմամբ պետական սահմանի անցման կետերում ժամանակավորապես կարող են տեղակայվել օրենքով վերահսկողություն կամ հսկողություն իրականացնելու գործառույթ իրականացնող այլ պետական մարմիններ), քանի որ այն ևս հանդիսանում է քննարկվող որոշման ընդունման լիազորող նորմ:
Նախագծի նախաբանում ենթաօրենսդրական նորմատիվ իրավական ակտի լիազորող նորմերի շարքում վկայակոչված են նաև Կառավարության 2022 թվականի հոկտեմբերի 13-ի թիվ 1584-Ն որոշման հավելվածի 2-րդ կետի 5-րդ ենթակետը, ինչպես նաև 3-6-րդ կետերը: Այս կապակցությամբ հարկ է նշել, որ «Նորմատիվ իրավական ակտերի մասին» օրենքի (այսուհետ՝ Օրենք) 2-րդ հոդվածի 1-ին մասի 3-րդ կետի համաձայն՝  ենթաօրենսդրական նորմատիվ իրավական ակտը Սահմանադրության և օրենքների հիման վրա և դրանց իրականացումն ապահովելու նպատակով օրենքով լիազորված լինելու դեպքում Սահմանադրությամբ նախատեսված մարմինների ընդունած նորմատիվ իրավական ակտն է: Օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտն ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: Արդյունքում, Սահմանադրության 6-րդ հոդվածի 2-րդ մասի, Օրենքի 2-րդ հոդվածի 1-ին մասի 3-րդ կետի, 13-րդ հոդվածի պահանջների ուժով Կառավարության նորմատիվ որոշման դրույթը չի կարող հանդիսանալ մեկ այլ նորմատիվ որոշման ընդունման համար լիազորող նորմ: Այդպիսին կարող է հանդիսանալ միայն օրենքի վերաբերելի դրույթը: Ուստի առաջարկվում է Նախագծի նախաբանից հանել քննարկվող Կառավարության որոշման հավելվածի դրույթներին հղումները: Նույն դիտարկումը վերաբերում է նաև Նախագծի նախաբանում ընդգրկված՝ Միջազգային առողջապահական (բժշկասանիտարական) կանոնների հարցերով ազգային համակարգող մարմնի՝ Հայաստանի Հանրապետության առողջապահության նախարարության 2026 թվականի սեպտեմբերի 30-ի N ԱԱ/04/30974-2026 հաղորդմանը: Նշված հղումները կարող են տեղ գտնել Նախագծի հիմնավորման մեջ:
2. Նախագծի 1-ին կետում «սանիտարակարանտինային» բառից առաջ առաջարկվում է լրացնել «սահմանային այլ`» բառերը՝ այն հաշվառմամբ, որ «Պետական սահմանի մասին» օրենքի 14-րդ հոդվածի 5-րդ մասի ուժով Կառավարության որոշմամբ բացի սահմանային վերահսկողություն իրականացնող սահմանապահ զորքերի զինծառայողների և մաքսային հսկողություն իրականացնող մաքսային մարմինների՝ պետական սահմանի անցման կետերում ժամանակավորապես կարող են տեղակայվել օրենքով վերահսկողություն կամ հսկողություն իրականացնելու գործառույթ իրականացնող այլ պետական մարմիններ սահմանային այլ վերահսկողություն կամ հսկողություն իրականացնելու նպատակով: Նույն առաջարկը վերաբերում է նաև Նախագծի 4-րդ կետի 1-ին ենթակետին:
3. Նախագծի 4-րդ կետի 3-րդ ենթակետում պարզաբանման և վերանայման կարիք ունի «Զվարթնոց» միջազգային օդանավակայանի պետական սահմանի անցման կետում Բունդիբուգյո վիրուսային հիվանդության, դրա հիմնական ախտանիշների, փոխանցման ուղիների, կանխարգելիչ միջոցառումների, ինչպես նաև ախտանիշների ի հայտ գալու դեպքում «ձեռնարկվելիք գործողությունների վերաբերյալ տեղեկատվության՝ տեսանելի և հասանելի ձևով հրապարակման ապահովումը»: Մասնավորապես պարզ չէ, թե որ եղանակով և ինչ հարթակներում հրապարակումն է դիտարկվելու որպես տեսանելի և հասանելի:
4. Նախագծի 4-րդ, 5-րդ և 6-րդ կետերն իրենց ենթակետերով առաջարկվում է միավորել մեկ կետի շրջանակներում համապատասխան ենթակետերով՝ այն հաշվառմամբ, որ նշված երեք կետերի շրջանակում էլ սահմանվում են որոշակի կատարման ենթակա միջոցառումներ՝ հանձնարարությունների տեսքով, որոնք բոլորն էլ ուղղված են Աշխատանքի և առողջապահական տեսչական մարմնի ղեկավարին: 
5. Նախագծի 5-րդ կետում առաջարկվում է՝ 
1) «սույն որոշման 4-րդ կետով նախատեսված միջոցառումների շրջանակում՝» կամ «սույն որոշման 4-րդ կետի 1-ին ենթակետով նախատեսված վերահսկողության շրջանակում» բառերը հանել՝ ավելորդ կրկնությունից խուսափելու, ինչպես նաև մտքի հստակությունն ապահովելու համար.
2) 1-ին ենթակետում և Նախագծի 4-րդ կետի 4-րդ ենթակետում ապահովել եզրույթների միատեսակ կիրառումը՝ հիմք ընդունելով Օրենքի 15-րդ հոդվածի 2-րդ մասի պահանջը: Մասնավորապես, Նախագծի 4-րդ կետի 4-րդ ենթակետում կիրառվում են «վերահսկողության ենթակա անձինք» բառերը, իսկ 5-րդ կետի 1-ին ենթակետում՝ «սույն որոշման 2-րդ կետով նախատեսված ցանկում ընդգրկված պետություններից կամ տարածքներից COP17-ի շրջանակում ժամանող անձինք» բառերը.
3) 3-րդ ենթակետում «տնօրինել և օգտագործել» բառերը փոխարինել «մշակել» բառով՝ այն համապատասխանեցնելով «Անձնական տվյալների պաշտպանության մասին» օրենքի տերմինաբանությանը։ Մասնավորապես, նշված օրենքի 3-րդ հոդվածի 1-ին մասի 2-րդ կետով սահմանված՝ «անձնական տվյալների մշակում» հասկացությունն ընդգրկում է տվյալների հետ կատարվող գործողությունների ամբողջ շրջանակը, այդ թվում՝ հավաքումը, մուտքագրումը, պահպանումը, օգտագործումը և փոխանցումը։ Միաժամանակ, անհրաժեշտ է 3-րդ ենթակետում թվարկված նորմատիվ իրավական ակտերը հիշատակել ըստ դրանց իրավաբանական ուժով պայմանավորված հիերարխիկ հերթականության:
6. Նախագծի 7-րդ կետում առաջարկվում է «հոկտեմբերի 15-ին» բառերը փոխարինել «հոկտեմբերի 15-ից» բառերով, ինչպես նաև նշված բառերից հետո լրացնել «և գործում է մինչև սույն որոշման 1-ին կետով նշված ժամկետի ավարտը» բառերը կամ նմանաբնույթ այլ ձևակերպում՝ այն հաշվառմամբ, որ Նախագծի 1-ին կետի ուժով տեսչական մարմնի կողմից համապատասխան վերահսկողության իրականացումը նախատեսվում է կոնկրետ ժամանակահատվածում՝ 15.10.2026-30.10.2026թթ. ընթացքում, ուստի անհրաժեշտ է ամրագրել նաև իրավական ակտի գործողության ժամկետ՝ հիմք ընդունելով Օրենքի 30-րդ հոդվածի 1-ին մասի կարգավորումն առ այն, որ նորմատիվ իրավական ակտը գործում է անժամկետ, եթե տվյալ նորմատիվ իրավական ակտով այլ գործողության ժամկետ նախատեսված չէ: Նշված լրացումը նաև առաջարկվում է, որպեսզի ժամկետի վրա հասնելու ուժով հետագայում կիրառելի լինի Օրենքի 37-րդ հոդվածի 2-րդ մասի կարգավորումը:



	 
 Ընդունվել է մասամբ։
Նախագծի լրամշակման արդյունքում հստակեցվել է դրա կարգավորման առարկան և շրջանակը՝ դրույթները սահմանափակելով անհատապես որոշված պետական մարմիններին և պաշտոնատար անձանց ուղղված կազմակերպչական հանձնարարություններով, իսկ համապատասխան անձանց նկատմամբ կիրառվող միջոցառումները կապելով գործող նորմատիվ իրավական ակտերով արդեն սահմանված կարգավորումների կիրառման հետ։ Հաշվի առնելով նշվածը՝ Նախագիծը ներկայացվել է որպես անհատական իրավական ակտ։
1-ին դիտարկման մասով Նախագծի նախաբանում լրացվել է «Պետական սահմանի մասին» օրենքի 14-րդ հոդվածի 5-րդ մասի հղումը։ Միաժամանակ պահպանվել են Հայաստանի Հանրապետության կառավարության 2022 թվականի հոկտեմբերի 13-ի N 1584-Ն որոշման համապատասխան դրույթներին և Հայաստանի Հանրապետության առողջապահության նախարարության 2026 թվականի սեպտեմբերի 30-ի N ԱԱ/04/30974-2026 հաղորդմանը հղումները՝ հաշվի առնելով, որ լրամշակված Նախագծում դրանք չեն ներկայացվում որպես ենթաօրենսդրական նորմատիվ իրավական ակտի ընդունման լիազորող նորմեր։ 2-5-րդ դիտարկումներն ընդունվել են և Նախագիծը համապատասխանաբար խմբագրվել է։
6-րդ դիտարկումը չի ընդունվել՝ հաշվի առնելով, որ Նախագիծը ներկայացվել է որպես անհատական իրավական ակտ։ Նախագծի ուժի մեջ մտնելու պահը սահմանող առանձին դրույթը հանվել է, իսկ ժամանակավոր տեղակայման կոնկրետ ժամանակահատվածը պահպանվել է Նախագծի 1-ին կետում՝ որպես համապատասխան միջոցառման իրականացման ժամկետ։














	2. ՀՀ տարածքային կառավարման և ենթակառուցվածքների նախարարություն
	06.10.2026 թվականի

	
	ԴԽ//37542-2026 

	
Հայտնում ենք, որ ՀՀ տարածքային կառավարման և ենթակառուցվածքների նախարարությունը «Հայաստանի Հանրապետության առողջապահական և աշխատանքի տեսչական մարմինը «Զվարթնոց» միջազգային օդանավակայանի պետական սահմանի անցման կետում ժամանակավորապես տեղակայելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ առաջարկություններ և դիտողություններ չունի։
Միաժամանակ առաջարկում ենք դիրքորոշում ստանալու նպատակով Նախագիծը ներկայացնել նաև ««Արմենիա» միջազգային օդանավակայաններ» ՓԲԸ-ին։



	
 Ընդունվել է ի գիտություն։

Հաշվի առնելով «Արմենիա» միջազգային օդանավակայաններ» ՓԲԸ-ի կողմից «Զվարթնոց» միջազգային օդանավակայանի շահագործումը՝ նախագծով նախատեսված միջոցառումների կազմակերպմանն առնչվող աշխատանքների և դրանց կազմակերպման հետ կապված հարցերի վերաբերյալ գրություն է ուղարկվել ընկերությանը։

	3. ՀՀ շրջակա միջավայրի նախարարություն
	06.10.2026 թվականի

	
	1/04.5/9266  

	
Առաջարկություններ՝
«Հայաստանի Հանրապետության առողջապահական և աշխատանքի տեսչական մարմինը «Զվարթնոց» միջազգային օդանավակայանի պետական սահմանի անցման կետում ժամանակավորապես տեղակայելու մասին» Կառավարության որոշման նախագծի (այսուհետ՝ նախագիծ) վերաբերյալ

1. հաշվի առնելով, որ COP17-ի միջոցառման հիմնական փուլը մեկնարկում է 2026 թվականի հոկտեմբերի 15-ին, և հնարավոր է, որ միջոցառման մասնակիցների մի մասը Հայաստանի Հանրապետություն կժամանի մինչև նշված ամսաթիվը՝ առաջարկվում է լրացուցիչ քննարկել նախագծի 1-ին կետով սահմանված ժամկետը՝ անհաժեշտության դեպքում սահմանել նախագծով նախատեսված սանիտարակարանտինային վերահսկողության իրականացումն սկսելու ավելի վաղ ժամկետ (օրինակ՝ 2026 թվականի հոկտեմբերի 10-ից), 
2. հաշվի առնելով 1-ին կետով ներկայացված առաջարկությունն՝ առաջարկվում է համապատասխանաբար վերանայել նաև նախագծի 7-րդ կետով սահմանված որոշման ուժի մեջ մտնելու ժամկետը։

	
Չի ընդունվել։
Նախագծի մշակման պահին առկա՝ COP17-ի շրջանակում մասնակիցների ժամանման վերաբերյալ տեղեկատվության և ընթացիկ համաճարակաբանական տվյալների համադրման արդյունքներով մինչև 2026 թվականի հոկտեմբերի 15-ը չեն ակնկալվում այնպիսի ժամանումներ, որոնց նկատմամբ Նախագծով նախատեսված հատուկ սանիտարակարանտինային միջոցառումների կիրառման անհրաժեշտություն կարող է առաջանալ։ Միաժամանակ, Նախագծի ուժի մեջ մտնելու պահը սահմանող առանձին դրույթը հանվել է՝ Նախագիծը որպես անհատական իրավական ակտ ներկայացնելու կապակցությամբ։
 


	4. ՀՀ ազգային անվտանգության ծառայություն
	06.10.2026 թվականի

	
	11/1622

	
         «Հայաստանի Հանրապետության առողջապահական և աշխատանքի տեսչական մարմինը «Զվարթնոց» միջազգային օդանավակայանի պետական սահմանի անցման կետում ժամանակավորապես տեղակայելու մասին» Կառավարության որոշման նախագծի 1-ին կետում անհրաժեշտ է «15» թիվը փոխարինել «8» թվով՝ համապատասխան փոփոխություն կատարելով նաև 7-րդ կետում, հաշվի առնելով, որ COP17 համաժողովի շրջանակներում կայանալիք Առաջնորդների գագաթնաժողովը (Leader's Summit) մեկնարկելու է 2026 թվականի հոկտեմբերի 8-ից:





	 
Չի ընդունվել։
Նախագծի մշակման պահին առկա՝ COP17-ի շրջանակում մասնակիցների ժամանման վերաբերյալ տեղեկատվության և ընթացիկ համաճարակաբանական տվյալների համադրման արդյունքներով մինչև 2026 թվականի հոկտեմբերի 15-ը չեն ակնկալվում այնպիսի ժամանումներ, որոնց նկատմամբ Նախագծով նախատեսված հատուկ սանիտարակարանտինային միջոցառումների կիրառման անհրաժեշտություն կարող է առաջանալ։ Միաժամանակ, Նախագծի ուժի մեջ մտնելու պահը սահմանող առանձին դրույթը հանվել է՝ Նախագիծը որպես անհատական իրավական ակտ ներկայացնելու կապակցությամբ։
 











	5. ՀՀ արտաքին գործերի և միջազգային առևտրի նախարարություն 
	06.10.2026 թվականի

	
	1111/52674-26 

	
          ՀՀ արտաքին գործերի և միջազգային առևտրի նախարարությունը ուսումնասիրելով   ներկայացված «Հայաստանի Հանրապետության առողջապահական և աշխատանքի տեսչական մարմինը «Զվարթնոց» միջազգային օդանավակայանի պետական սահմանի անցման կետում ժամանակավորապես տեղակայելու մասին» կառավարության որոշման (այսուհետ՝ Նախագիծ) նախագիծը, ներկայացնում է հետևյալ դիտարկումները.	
	Նախագծում և հիմնավորման մեջ «Հայաստանի Հանրապետության արտաքին գործերի նախարարություն», «Հայաստանի Հանրապետության արտաքին գործերի նախարար» և դրանց համապատասխան հոլովաձևերով ձևակերպումներն առաջարկվում է համապատասխանաբար փոխարինել «Հայաստանի Հանրապետության արտաքին գործերի և միջազգային առևտրի նախարարություն», «Հայաստանի Հանրապետության արտաքին գործերի և միջազգային առևտրի նախարար» և դրանց համապատասխան հոլովաձևերով ձևակերպումներով։	
Նախագծի 3-րդ կետով նախատեսվող COP17-ի շրջանակում Հայաստանի Հանրապետություն ժամանող անձանց չվերթների վերաբերյալ տեղեկատվությունը Հայաստանի Հանրապետության արտաքին գործերի և միջազգային առևտրի նախարարությունում չի հավաքագրվում, ուստիև նման տեղեկատվության ներկայացումը հնարավոր չէ Հայաստանի Հանրապետության արտաքին գործերի և միջազգային առևտրի նախարարի կողմից:
Առաջարկվում է սույն կետի սահմանման հարցը քննարկել շրջակա միջավայրի նախարարության հետ՝ վերջինիս կողմից վերոնշյալ տեղեկատվության տրամադրման հնարավորությունը պարզելու նպատակով:
Միաժամանակ, տեղեկացնում ենք, որ ՀՀ կառավարության 2026թ. մայիսի 14-ի N 647-Ն որոշմամբ պետական տուրքի գծով արտոնությունը նախատեսված է 2026թ. հոկտեմբերի 18-30-ը COP17 համաժողովին մասնակցելու նպատակով Հայաստանի Հանրապետություն ժամանող օտարերկրյա քաղաքացիների համար (որոնց դեպքում գործում է վիզային ռեժիմ)։ 
Մինչդեռ, հաշվի առնելով, որ COP17 համաժողովի շրջանակում նախատեսվում է նաև համաժողովի հետ կապված հարակից միջոցառումների անցկացում, անհրաժեշտություն է առաջացել պետական տուրքի գծով արտոնության կիրառման ժամանակահատվածի սկիզբը հոկտեմբերի 18-ի փոխարեն սահմանել հոկտեմբերի 8-ը, ինչպես նաև արտոնությունը տարածել COP17 համաժողովի շրջանակներում կայանալիք Առաջնորդների գագաթնաժողովին (Leaders’ Summit) և հարակից միջոցառումներին մասնակցելու նպատակով Հայաստան ժամանող օտարերկրյա քաղաքացիների նկատմամբ:
Ներկայումս վարչապետի աշխատակազմում է գտնվում Հայաստանի Հանրապետության արտաքին գործերի և միջազգային առևտրի նախարարության կողմից նախաձեռնված «ՀՀ կառավարության 2026թ. մայիսի 14-ի թիվ 647-Ն որոշման մեջ փոփոխություն և լրացում կատարելու մասին» որոշման նախագիծը, որով առաջարկում ենք դիտարկել՝ սանիտարակարանտինային վերահսկողություն իրականացնելու նպատակով առողջապահական և աշխատանքի տեսչական մարմնի «Զվարթնոց» միջազգային օդանավակայանի պետական սահմանի անցման կետում ավելի վաղ ժամկետում տեղակայելու հարցը: 





	 
Ընդունվել է մասամբ։
Նախագծում և հիմնավորման մեջ «Հայաստանի Հանրապետության արտաքին գործերի նախարարություն», «Հայաստանի Հանրապետության արտաքին գործերի նախարար» և դրանց համապատասխան հոլովաձևերով ձևակերպումներն  համապատասխանաբար փոխարինվել է «Հայաստանի Հանրապետության արտաքին գործերի և միջազգային առևտրի նախարարություն», «Հայաստանի Հանրապետության արտաքին գործերի և միջազգային առևտրի նախարար» և դրանց համապատասխան հոլովաձևերով ձևակերպումներով։
Նախագծում հստակեցվել է համապատասխան կարգավորումը առ այն, որ ՀՀ արտաքին գործերի և միջազգային առևտրի նախարարության կողմից  COP17-ի շրջանակում Հայաստանի Հանրապետություն ժամանող անձանց չվերթների կամ օրերի վերաբերյալ տեղեկատվություն։
  Նախագծի մշակման պահին առկա՝ COP17-ի շրջանակում մասնակիցների ժամանման վերաբերյալ տեղեկատվության և ընթացիկ համաճարակաբանական տվյալների համադրման արդյունքներով մինչև 2026 թվականի հոկտեմբերի 15-ը չեն ակնկալվում այնպիսի ժամանումներ, որոնց նկատմամբ Նախագծով նախատեսված հատուկ սանիտարակարանտինային միջոցառումների կիրառման անհրաժեշտություն կարող է առաջանալ։ 















	6. ՀՀ առողջապահական և աշխատանքի տեսչական մարմին
	05.10.2026 թվականի

	
	01/19551-2026

	
         Առողջապահական և աշխատանքի տեսչական մարմնում քննարկվել է «Հայաստանի Հանրապետության առողջապահական և աշխատանքի տեսչական մարմինը «Զվարթնոց» միջազգային օդանավակայանի պետական սահմանի անցման կետում ժամանակավորապես տեղակայելու մասին» Հայաստանի Հանրապետության կառավարության որոշման նախագիծը, որի վերաբերյալ առաջարկություններ չկան։




	 

Ընդունվել է ի գիտություն։













	7. ՀՀ ՊԵԿ
	08.10.2026 թվականի

	
	01/3-2/60211-2026

	
 ՀՀ պետական եկամուտների կոմիտեի կողմից «Զվարթնոց» միջազգային օդանավակայանի պետական սահմանի անցման կետում ժամանակավորապես տեղակայելու մասին» Հայաստանի Հանրապետության կառավարության որոշման նախագծի վերաբերյալ առաջարկություններ չեն ներկայացվել։



	 

Ընդունվել է ի գիտություն։















